# ΜΕΡΟΣ Β΄: ΣΥΜΦΩΝΙΑ – ΕΙΔΙΚΟΙ ΟΡΟΙ ΣΥΜΒΑΣΗΣ

# ΠΡΟΟΙΜΙΟ

Η **Σχολική Εφορεία Ιδαλίου** που εδρεύει στη διεύθυνση **Ευάγγελου Φλωράκη 1, 2540 Δάλι** (στο εξής η «Αναθέτουσα Αρχή»)

από το ένα μέρος,

και

Ο/Η ………………………………………………………….., με Αρ. Ταυτότητας ……………………… που εδρεύει στη διεύθυνση ………………………………………………………………………………… (στο εξής ο «αδειούχος κυλικείου»)

από το άλλο μέρος,

ύστερα από διαγωνισμό που διενεργήθηκε βάσει του υπ΄ αριθ. **12/2023-24** διαγωνισμού για την **εκμετάλλευση του κυλικείου στο *Α’ Δημοτικό* Ιδαλίου** και ανατέθηκε βάσει της απόφασης ανάθεσης, …………………………………συμφώνησαν τα ακόλουθα.

# ΔΟΜΗ ΤΗΣ ΣΥΜΒΑΣΗΣ

1. Ρητά συμφωνείται ότι τη Σύμβαση αποτελούν, ως ενιαία και αναπόσπαστα μέρη:

α. Η παρούσα Συμφωνία

β. Το Παράρτημα I «ΟΡΟΙ ΕΝΤΟΛΗΣ – ΓΕΝΙΚΟΙ ΟΡΟΙ ΣΥΜΒΑΣΗΣ»

γ. Το Παράρτημα ΙΙ «Γενικές πληροφορίες για το κυλικείο του σχολείου, οι οποίες πρέπει να ληφθούν υπόψη για την προετοιμασία της προσφοράς εκ μέρους του υποψήφιου αδειούχου κυλικείου»

δ. Η από **…../..…/20.…** Προσφορά του αδειούχου κυλικείου και οποιαδήποτε σχετική αλληλογραφία μεταξύ της Αναθέτουσας Αρχής και του αδειούχου κυλικείου .

Σε περίπτωση διαφοράς ανάμεσα στα πιο πάνω μέρη οι πρόνοιές τους θα εφαρμόζονται σύμφωνα με την πιο πάνω σειρά προτεραιότητας.

1. Αναπόσπαστο μέρος της Σύμβασης αποτελούν επίσης,
2. η υπ’ αριθμό ……………………………… **Εγγύηση Πιστής Εκτέλεσης,** που εκδόθηκε από ……………………………………………………………….…………………………….ποσού ………………………………… ………………………………(€……………………………..).
3. η υπ’ αριθμό ………………..……………………..**Εγγύηση Πληρωμής του Δικαιώματος Εκμετάλλευσης,** που εκδόθηκε από …………….……………………….………….………..… ποσού ………………………………………… …………………………………………………… (€……………………………..).

# ΑΝΤΙΚΕΙΜΕΝΟ ΣΥΜΒΑΣΗΣ

1. Με την παρούσα Σύμβαση παραχωρείται από την Αναθέτουσα Αρχή στον αδειούχο κυλικείου άδεια εκμετάλλευσης του κυλικείου στο …………………………………………………………………… **<ονομασία σχολείου>** στη ……………………..………**<Επαρχία>,** έναντι καταβολής στην Αναθέτουσα Αρχή του καθορισμένου δικαιώματος εκμετάλλευσης σύμφωνα με τους όρους και τις προϋποθέσεις που ορίζονται στη Σύμβαση.
2. Η Αναθέτουσα Αρχή διατηρεί το δικαίωμα ανανέωσης της Σύμβασης για ένα συν δύο (1)+(2) έτη, σε περίπτωση που ο αδειούχος κρίνεται ότι ανταποκρίνεται επαρκώς στους Όρους της Σύμβασης.

# ΕΤΗΣΙα ΑΞΙΑ ΣΥΜΒΑΣΗΣ

1. Η Συμβατική Αξία ανέρχεται στο ποσό των €………….………………… (………………………… ………..……………………………..………. **<ποσό ολογράφως>**) για κάθε σχολικό έτος (Σεπτέμβριο –Ιούνιο) που θα ισχύει η σύμβαση, πλέον Φ.Π.Α, το οποίο θα καταβάλλεται από τον αδειούχο κυλικείου προς την Αναθέτουσα Αρχή προκαταβολικά σε εννέα (9) μηνιαίες δόσεις, όπως καθορίζεται στους όρους της συμφωνίας.
2. Το ύψος του ετήσιου δικαιώματος εκμετάλλευσης θα είναι σταθερό. Δεν θα γίνει αποδεκτή ουδεμία απαίτηση για μείωση του ποσού που θα κατακυρωθεί για την εκμετάλλευση του κυλικείου καθ’ όλη τη διάρκεια της σύμβασης, περιλαμβανομένης και της χρονικής περιόδου δύο (2)+(2) έτη ανανέωσης της σύμβασης.

# ΥΠΕΥΘΥΝΟΣ ΣΥΝΤΟΝΙΣΤΗΣ

1. Υπεύθυνος Συντονιστής εκ μέρους της Αναθέτουσας Αρχής είναι ο/η κα **Σοφία Καρδαμήλα**, **Επιμελήτρια**.
2. Ο Υπεύθυνος Συντονιστής έχει ως ευθύνη την παρακολούθηση και το χειρισμό της Σύμβασης στα πλαίσια των προνοιών της.

# ΗΜΕΡΟΜΗΝΙΑ ΕΝΑΡΞΗΣ, ΔΙΑΡΚΕΙΑ ΚΑΙ τοποσ ΕΚΤΕΛΕΣΗΣ

1. Η παρούσα Σύμβαση τίθεται σε ισχύ από **13/05/2024** μέχρι **30/06/2028**.
2. Η διάρκεια εκτέλεσης της Σύμβασης είναι από **13/5/2024** ***μέχρι τη λήξη της σχολικής χρονιάς 2024-2025*** με δικαίωμα ανανέωσης για ακόμα (1)+(2) σχολικά έτη.
3. Ο χρόνος και ο τόπος εκτέλεσης του αντικειμένου της Σύμβασης είναι ο αναφερόμενος στο **ΠΑΡΑΡΤΗΜΑ** **Ι** (ΟΡΟΙ ΕΝΤΟΛΗΣ – ΓΕΝΙΚΟΙ ΟΡΟΙ ΣΥΜΒΑΣΗΣ).

# ΠΡΟΫΠΟΘΕΣΕΙΣ ΚΑΙ ΔΙΑΔΙΚΑΣΙΑ ΠΛΗΡΩΜΗΣ

1. Ο αδειούχος κυλικείου θα πληρώνει στην Αναθέτουσα Αρχή το καθορισμένο μηνιαίο δικαίωμα εκμετάλλευσης προκαταβολικά, την πρώτη εβδομάδα του κάθε μήνα που προβλέπεται πληρωμή, όπως καθορίζεται στους Γενικούς Όρους Σύμβασης.
2. Το ετήσιο δικαίωμα εκμετάλλευσης θα καταβάλλεται σε **εννέα (9)** ίσες μηνιαίες δόσεις. Η πρώτη δόση θα είναι πληρωτέα με την έναρξη του σχολικού έτους, ήτοι την 1η Σεπτεμβρίου (το αργότερο μέχρι την έβδομη μέρα του μήνα), η δεύτερη το αργότερο μέχρι την 7η μέρα του Οκτώβρη και η κάθε επόμενη από την 1η μέχρι την 7η μέρα του καθενός από τους επόμενους μήνες, έτσι ώστε η τελευταία (9η) δόση να είναι πληρωτέα από την 1η μέχρι την 7η Μαΐου για κάθε σχολικό έτος που θα ισχύει η σύμβαση.
3. Οι πληρωμές θα γίνονται σε ευρώ, όπως καθορίζεται στους Γενικούς Όρους της Σύμβασης. Σε περίπτωση μη πληρωμής από αδειούχο κυλικείου όπως καθορίζεται στο σημείο 6.2, τότε η Αναθέτουσα Αρχή θα δικαιούται να εισπράξει το ποσό κάνοντας χρήση της Εγγύησης Πληρωμής του Δικαιώματος Εκμετάλλευσης για το οφειλόμενο ποσό. Νοείται ότι ο αδειούχος κυλικείου θα πρέπει άμεσα να αναπληρώσει το ποσό στην τράπεζα ούτως ώστε, ανά πάσα στιγμή, η εγγυητική να καλύπτει έξι (6) μηνιαίες δόσεις.
4. Η πληρωμή του ενοίκιο δύναται να γίνει μέσω του διαδικτύου και της υπηρεσίας “I-Banking” στον λογαριασμό της εκάστοτε σχολικής εφορείας.

# ΝΟΜΟΘΕΣΙΑ ΚΑΙ ΓΛΩΣΣΑ ΤΗΣ ΣΥΜΒΑΣΗΣ

1. Η νομοθεσία της Κυπριακής Δημοκρατίας θα διέπει όλα τα θέματα που δεν καλύπτονται από τη Σύμβαση.
2. Η γλώσσα της Σύμβασης και όλων των γραπτών επικοινωνιών μεταξύ του αδειούχου κυλικείου και της Αναθέτουσας Αρχής θα είναι η Ελληνική.

# Ειδοποιήσεις και Γραπτές Επικοινωνίες

1. Οποτεδήποτε υπάρχει προθεσμία για την λήψη μιας γραπτής επικοινωνίας, ο αποστολέας θα προβαίνει σε όλα τα απαραίτητα μέτρα για να διασφαλίζει την έγκαιρη λήψη της επικοινωνίας.
2. Οποιαδήποτε ειδοποίηση, συγκατάθεση, έγκριση, πιστοποιητικό ή απόφαση από οποιοδήποτε πρόσωπο απαιτείται από τη Σύμβαση θα γίνεται γραπτώς, εκτός εάν στη Σύμβαση καθορίζεται διαφορετικά.
3. Οποιεσδήποτε προφορικές οδηγίες ή εντολές θα τίθενται σε ισχύ κατά τον χρόνο μετάδοσής τους και θα επιβεβαιώνονται στη συνέχεια γραπτώς.

# Εκχώρηση

Ο αδειούχος κυλικείου δεν μπορεί να εκχωρήσει ή να μεταβιβάσει την παρούσα Σύμβαση ή μέρος αυτής ή οποιοδήποτε δικαίωμα ή υποχρέωση ή συμφέρον του που απορρέει από αυτήν.

# Υποχρεώσεις Συμμόρφωσης και Νομική Ευθύνη

1. Ο αδειούχος κυλικείου θα σέβεται και θα συμμορφώνεται με όλους τους ισχύοντες νόμους και κανονισμούς στην Κυπριακή Δημοκρατία και θα διασφαλίζει ότι το προσωπικό του, οι εξαρτώμενοί του και οι τυχόν υπεργολάβοι ή συνεργάτες του σέβονται και συμμορφώνονται επίσης με όλους αυτούς τους νόμους και κανονισμούς. Ο αδειούχος κυλικείου θα αποζημιώνει την Αναθέτουσα Αρχή για οποιεσδήποτε απαιτήσεις και διαδικασίες προκύπτουν από τυχόν παραβίαση εκ μέρους του αδειούχου κυλικείου, των υπαλλήλων του και των εξαρτωμένων του τέτοιων νόμων και κανονισμών.
2. Ο αδειούχος κυλικείου θα συμμορφώνεται με τις οδηγίες που θα δίνονται από τον Υπεύθυνο Συντονιστή. Όπου ο αδειούχος κυλικείου θεωρεί ότι οι απαιτήσεις μιας οδηγίας ξεπερνούν την εξουσιοδότηση του Υπεύθυνου Συντονιστή ή του πεδίου εφαρμογής της Σύμβασης, θα αποστέλλει γνωστοποίηση στην Αναθέτουσα Αρχή αιτιολογώντας την άποψή του εντός τριάντα (30) ημερών από την λήψη της οδηγίας αυτής. Η εκτέλεση της οδηγίας δεν θα ανακαλείται λόγω της ειδοποίησης αυτής.
3. Ο αδειούχος κυλικείου υποχρεούται να παρέχει στην Αναθέτουσα Αρχή ή στον Υπεύθυνο Συντονιστή ή σε οποιοδήποτε πρόσωπο που εξουσιοδοτείται από την Αναθέτουσα Αρχή, αποδεικτικά στοιχεία αναφορικά με την εκτέλεση της Σύμβασης καθώς και οποιεσδήποτε πληροφορίες σχετικές με το Αντικείμενο της Σύμβασης.
4. Στις περιπτώσεις συμβάσεων ο έλεγχος των οποίων, σύμφωνα με το Εθνικό Δίκαιο, εμπίπτει στην αρμοδιότητα του Εφόρου Εσωτερικού Ελέγχου ή του Γενικού Ελεγκτή ή οποιουδήποτε άλλου εξουσιοδοτημένου οργάνου της Κυπριακής Δημοκρατίας, ο αδειούχος κυλικείου εγγυάται ότι θα επιτρέπει την απρόσκοπτη διεξαγωγή λογιστικών ελέγχων, άλλων ελέγχων ή επαληθεύσεων στους χώρους του και στα αρχεία που τηρεί.

# Κώδικας Δεοντολογίας

1. Ο αδειούχος κυλικείου και το προσωπικό του σέβονται τα ανθρώπινα δικαιώματα και δεσμεύονται να μην προσβάλλουν τις πολιτικές, πολιτιστικές και θρησκευτικές πρακτικές που ισχύουν στην Κυπριακή Δημοκρατία.

# Προστασία των εργαζομένων

1. Ο αδειούχος κυλικείου πρέπει να εκπληρώνει τις υποχρεώσεις του που απορρέουν από τις διατάξεις της νομοθεσίας που ισχύουν στη Δημοκρατία, σε σχέση με την προστασία των εργαζομένων του και τις συνθήκες εργασίας.
2. Ο αδειούχος κυλικείου υποχρεούται να ασφαλίσει και διατηρεί ασφαλισμένο το προσωπικό του στους αρμόδιους ασφαλιστικούς οργανισμούς καθ’ όλη τη διάρκεια εκτέλεσης του Αντικειμένου της Σύμβασης, μεριμνά δε όπως οι υπεργολάβοι του πράξουν το ίδιο.

# Αθέτηση συμβατικών όρων

1. Υπάρχει αθέτηση συμβατικών όρων από τους συμβαλλομένους όταν κάποιος από αυτούς αποτύχει να εκπληρώσει τις συμβατικές του υποχρεώσεις.
2. Όταν υπάρχει αθέτηση συμβατικών όρων, το μέρος που ζημιώθηκε δικαιούται να προσφύγει στα ακόλουθα μέτρα αποκατάστασης:

* αποζημίωση, ή/και
* τερματισμό της Σύμβασης, για τους λόγους που καθορίζονται στην παρούσα σύμβαση

1. Οι αποζημιώσεις μπορεί να είναι:

* γενικές αποζημιώσεις ή/και
* ρευστοποιήσιμες αποζημιώσεις.

1. Σε κάθε περίπτωση όπου η Αναθέτουσα Αρχή δικαιούται αποζημιώσεις, μπορεί να τις αφαιρέσει από οποιαδήποτε οφειλόμενα προς τον αδειούχο κυλικείου ποσά ή να διευθετηθούν μέσω της εγγύησης πιστής εκτέλεσης.
2. Η Αναθέτουσα Αρχή θα δικαιούται να λάβει αποζημίωση για τυχόν βλάβες που παρουσιάζονται μετά την ολοκλήρωση της Σύμβασης σύμφωνα με τον νόμο που διέπει τη Σύμβαση.

# Διοικητικές και οικονομικές κυρώσεις στον ΑΔΕΙΟΥΧΟ ΚΥΛΙΚΕΙΟΥ

1. Σε περίπτωση που ο αδειούχος κυλικείου αδυνατεί να εκτελέσει τη Σύμβαση ή σε περίπτωση που η εκτέλεση της Σύμβασης από τον αδειούχο κυλικείου κρίνεται μη ικανοποιητική, πέρα από τα προβλεπόμενα στο άρθρο 15 περί τερματισμού της Σύμβασης, ενδεχομένως ο αδειούχος κυλικείου να στερηθεί το δικαίωμα συμμετοχής σε μελλοντικούς διαγωνισμούς, είτε μόνιμα, είτε για καθορισμένη χρονική περίοδο, σύμφωνα με τα προβλεπόμενα στον Κανονισμό για τις Αναθέτουσες Αρχές που είναι Κυβερνητικές Υπηρεσίες/Τμήματα ή τις αντίστοιχες καθορισμένες διαδικασίες για τις λοιπές Αναθέτουσες Αρχές.
2. Επιπρόσθετα, σε τέτοια περίπτωση, η Αναθέτουσα Αρχή προβαίνει αμέσως στην κατάσχεση της εγγύησης πιστής εκτέλεσης. Σε περίπτωση που η ζημιά που υπέστη η Αναθέτουσα Αρχή υπερβαίνει το ποσό της προαναφερόμενης εγγύησης, τότε η Αναθέτουσα Αρχή διατηρεί το δικαίωμα για λήψη δικαστικών ή άλλων μέτρων που θεωρεί απαραίτητα εναντίον του αδειούχου κυλικείου προς επανόρθωση της κατάστασης.

# Αναστολή Εκτέλεσης

1. Η Αναθέτουσα Αρχή δικαιούται να αναστείλει την λειτουργία του κυλικείου για τέτοιο χρόνο και με τέτοιο τρόπο όπως δύναται να θεωρήσει απαραίτητο.
2. Όπου η διαδικασία ανάθεσης ή η εκτέλεση της Σύμβασης ακυρώνεται λόγω σοβαρών λαθών ή παρατυπιών ή λόγω απάτης, η Αναθέτουσα Αρχή θα αναστείλει την εκτέλεση της Σύμβασης.
3. Η αναστολή της Σύμβασης για λόγους που ανάγονται στην ευθύνη του αδειούχου κυλικείου, στοχεύει στο να επιτρέψει στην Αναθέτουσα Αρχή να επαληθεύσει κατά πόσο υποτιθέμενα σοβαρά λάθη ή παρατυπίες ή απάτη έχουν στην πραγματικότητα συμβεί. Εάν δεν επιβεβαιωθούν, η εκτέλεση της Σύμβασης θα επαναρχίσει το συντομότερο δυνατόν.

# Τερματισμός από την Αναθέτουσα Αρχή

1. Ο τερματισμός της σύμβασης θα γίνει χωρίς επηρεασμό οποιωνδήποτε δικαιωμάτων ή εξουσιών της Αναθέτουσας Αρχής καθώς και του αδειούχου κυλικείου, δυνάμει της Σύμβασης.
2. Η Αναθέτουσα Αρχή έχει το δικαίωμα, με γραπτή προειδοποίηση **εξήντα (60) ημερών**, να τερματίσει τη σύμβαση με τις προβλεπόμενες κυρώσεις, αν ο αδειούχος κυλικείου αδυνατεί να ανταποκριθεί ικανοποιητικά στις υποχρεώσεις του ή παραλείπει να εκτελεί ή παραβιάζει τους όρους της σύμβασης.
3. Επιπρόσθετα από τους λόγους τερματισμού που ορίζονται στους παρόντες όρους, η Αναθέτουσα Αρχή δύναται, να τερματίσει τη Σύμβαση σε οποιαδήποτε από τις ακόλουθες περιπτώσεις:

* ο αδειούχος κυλικείου είναι αποδεδειγμένα ανάδοχος σε πέραν του ενός κυλικείου,
* ο αδειούχος κυλικείου αδυνατεί ουσιαστικά να εκπληρώσει τις συμβατικές του υποχρεώσεις,
* ο αδειούχος κυλικείου δεν συμμορφώνεται εντός εύλογου χρονικού διαστήματος με την ειδοποίηση του Υπεύθυνου Συντονιστή βάσει της οποίας ζητείται από τον αδειούχο κυλικείου να επανορθώσει κάθε αμέλεια ή αδυναμία εκπλήρωσης των συμβατικών του υποχρεώσεων που επηρεάζουν σημαντικά την πιστή εκτέλεση της Σύμβασης εντός των προθεσμιών,
* ο αδειούχος κυλικείου αρνείται ή αμελεί να εκτελέσει οδηγίες που δόθηκαν από τον Υπεύθυνο Συντονιστή,
* ο αδειούχος κυλικείου εκχωρεί τη Σύμβαση ή αναθέτει μέρος του Αντικειμένου της Σύμβασης σε άλλα πρόσωπα,
* ο αδειούχος κυλικείου έχει καταδικαστεί για αδίκημα που αφορά την επαγγελματική του διαγωγή βάσει αποφάσεως η οποία έχει ισχύ δεδικασμένου,
* ο αδειούχος κυλικείου έχει διαπράξει σοβαρό επαγγελματικό παράπτωμα, το οποίο μπορεί να διαπιστώσει με οποιοδήποτε τρόπο η Αναθέτουσα Αρχή,
* ο αδειούχος κυλικείου αποτελεί το αντικείμενο απόφασης που έχει ισχύ δεδικασμένου για απάτη, δωροδοκία, συμμετοχή σε εγκληματική οργάνωση ή οποιαδήποτε άλλη παράνομη δραστηριότητα που θίγει τα οικονομικά συμφέροντα της Ευρωπαϊκής Ένωσης και της Κυπριακής Δημοκρατίας,
* διαπιστωθεί ότι ο αδειούχος κυλικείου απασχολεί ή εκμεταλλεύεται ανηλίκους κάτω των 15 ετών, κατά παράβαση των άρθρων 138 και 182 της Διεθνούς Σύμβασης Εργασίας,
* προκύψει οποιαδήποτε άλλη νομική ανικανότητα που παρεμποδίζει την εκτέλεση της Σύμβασης.

1. Επιπρόσθετα από τους λόγους τερματισμού που ορίζονται στους παρόντες όρους, η Αναθέτουσα Αρχή δύναται να τερματίσει τη Σύμβαση όταν οι περιστάσεις κάτω από τις οποίες προκηρύχθηκε ο διαγωνισμός έχουν διαφοροποιηθεί σε βαθμό που το Αντικείμενο της Σύμβασης να μην είναι πλέον αναγκαίο ή όταν συντρέχει οποιοσδήποτε άλλος σοβαρός λόγος.

# Τερματισμός από τΟΝ Αναδοχο της συμβασησ

1. Η Σύμβαση αυτή δύναται να τερματιστεί με απόφαση του αδειούχου κυλικείου της Σύμβασης, όταν ο αδειούχος κυλικείου αποστείλει γραπτώς το αίτημά του, δεόντως αιτιολογημένο, στην αντίστοιχη Αναθέτουσα Αρχή εντός **εξήντα (60) ημερών** από την ημερομηνία παράδοσης του κυλικείου. Στην περίπτωση αυτή, η Αναθέτουσα Αρχή δύναται να εφαρμόσει τις διατάξεις που αναφέρονται στους παρόντες όρους.
2. Ένας τέτοιος τερματισμός δεν θα επηρεάζει οποιαδήποτε άλλα δικαιώματα της Αναθέτουσας Αρχής, τα οποία απορρέουν από τη Σύμβαση

# Θάνατος

1. Η Σύμβαση τερματίζεται αυτομάτως στην περίπτωση που ο αδειούχος κυλικείου αποβιώσει. Ωστόσο, η Αναθέτουσα Αρχή θα εξετάσει οποιαδήποτε πρόταση υποβληθεί από τους κληρονόμους ή τους δικαιούχους του σε περίπτωση που εκφράσουν την επιθυμία τους εντός **δέκα (10) ημερών** από την ημερομηνία του θανάτου του να συνεχίσουν την εκτέλεση της Σύμβασης. Η απόφαση της Αναθέτουσας Αρχής θα γνωστοποιηθεί στους ενδιαφερόμενους εντός **πέντε (5) ημερών** από τη λήψη της εν λόγω προτάσεως.
2. Τα πρόσωπα αυτά θα είναι από κοινού και κεχωρισμένα υπεύθυνα για την πιστή εκτέλεση της Σύμβασης στον ίδιο βαθμό με τον αδειούχο κυλικείου. Η συνέχιση της Σύμβασης υπόκειται στους κανονισμούς που σχετίζονται με την έκδοση της εγγύησης που προβλέπεται στη Σύμβαση.

# Διακανονισμός διαφορών

1. Εάν προκύψει κάποια διαφορά μεταξύ της Αναθέτουσας Αρχής και του Αναδόχου σε σχέση με, ή ως αποτέλεσμα της Σύμβασης ή της εκτέλεσης της, είτε κατά τη διάρκεια ή μετά την εκτέλεση της, περιλαμβανομένης οποιασδήποτε διαφοράς που προκύπτει από οποιαδήποτε απόφαση, γνώμη ή οδηγία του Υπεύθυνου Συντονιστή, τότε είτε η Αναθέτουσα Αρχή είτε ο Ανάδοχος θα ειδοποιήσουν το άλλο μέρος σχετικά, με κοινοποίηση στον Υπεύθυνο Συντονιστή.
2. Σε τέτοια περίπτωση και τα δύο μέρη θα καταβάλουν κάθε προσπάθεια ώστε να διευθετήσουν φιλικά τη διαφορά αυτή εντός των επόμενων δεκαπέντε (15) ημερών. Στην ειδοποίηση πρέπει να αναφέρεται ότι υποβάλλεται σύμφωνα με το παρόν Άρθρο.
3. Αρμόδια για την επίλυση οποιασδήποτε διαφοράς για την οποία δεν έχει επιτευχθεί φιλικός διακανονισμός, εντός δεκαπέντε (15) ημερών από την ημερομηνία επίδοσης της πιο πάνω ειδοποίησης, είναι τα Δικαστήρια της Κυπριακής Δημοκρατίας.

# ΕΠΙΚΟΙΝΩΝΙΑ ΣΥΜΒΑΛΛΟΜΕΝΩΝ

Για οποιαδήποτε γραπτή επικοινωνία που να σχετίζεται με την παρούσα Σύμβαση μεταξύ της Αναθέτουσας Αρχής και του Αδειούχου κυλικείου πρέπει να αναγράφεται η ονομασία της Σύμβασης και ο αριθμός αναφοράς του διαγωνισμού και πρέπει να αποστέλλεται με ταχυδρομείο, ηλεκτρονικό ταχυδρομείο ή τηλεομοιότυπο, ως εξής:

α. Από τον αδειούχο κυλικείου προς την Αναθέτουσα Αρχή στην ταχυδρομική διεύθυνση ………………………..…………………………………..…………………………………. ή στην ηλεκτρονική διεύθυνση [………………………………………..](mailto:registry@moec.gov.cy) ή με τηλεομοιοτυπία στον αριθμό …………………………….

β. Από την Αναθέτουσα Αρχή προς τον αδειούχο κυλικείου στην ταχυδρομική διεύθυνση ………………… ………………………………………….……………….……………. ή στην ηλεκτρονική διεύθυνση [……………………………………………..](mailto:registry@moec.gov.cy) η με τηλεομοιοτυπία στον αριθμό ..................................

Συνταχθείσα στην Ελληνική γλώσσα σε ένα (1) πρωτότυπο και ένα (1) πιστό αντίγραφο όπου το πρωτότυπο προορίζεται για την Αναθέτουσα Αρχή και το πιστό αντίγραφο για τον αδειούχο κυλικείου και υπογραφείσα την **…………………..** **…………/…………./20..….**.

**Εκ μέρους και για λογαριασμό της Αναθέτουσας Αρχής:**

|  |  |
| --- | --- |
| Υπογραφή: ......................................  Όνομα: ………………….……………….  Τίτλος: Πρόεδρος Σχολικής Εφορείας  Λακατάμειας | Μάρτυρες:   1. Υπογραφή: ......................................   Όνομα: ...................................................   1. Υπογραφή: ......................................   Όνομα: ................................................... |

Εκ μέρους και για λογαριασμό του Αναδόχου:

|  |  |
| --- | --- |
| Υπογραφή: .............................................  Όνομα: ..................................................  Τίτλος: .................................................. | Μάρτυρες:   1. Υπογραφή: .........................................   Όνομα: ..................................................   1. Υπογραφή: .........................................   Όνομα: ................................................. |

Επικολλήστε εδώ

Χαρτόσημα⃰

\* Τα έξοδα χαρτοσήμανσης βαραίνουν τον αδειούχο κυλικείου.